**Proces - verbal**

**al ședinței ordinare a Consiliului Județean Vrancea**

**din data de 3 aprilie 2025**

În data de 3 aprilie 2025, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința ordinară a Consiliului Județean Vrancea. Lucrările ședinței au fost conduse de președintele Consiliului Județean Vrancea, domnul Nicușor Halici.

Președintele Consiliului Județean Vrancea, domnul Nicușor Halici, a deschis ședința ordinară, convocată prin Dispoziția nr. 78 din 28 martie 2025, cu îndeplinirea procedurilor legale în materie. Ședința s-a desfășurat cu prezența fizică a aleșilor locali, caracterul public al acesteia fiind asigurat prin publicarea pe site a minutei, imediat după ședință și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 29 de consilieri județeni din 32 de consilieri județeni în funcție. Absenți au fost doamna Burlacu Raluca Monica și domnii Carabă Ionel și Ene Daniel.

Președintele Consiliului Județean Vrancea a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate.

În conformitate cu prevederile legale, domnul președinte Nicușor Halici a dat cuvântul secretarului general al județului, doamna Raluca Dan, pentru a supune spre aprobare procesul-verbal al ședinței ordinare din 27 februarie 2025.

**Fiind supus votului, procesul -verbal a fost aprobat cu unanimitate de voturi.**

Întrucât ordinea de zi a ședinței ordinare a fost anexă la dispoziția de convocare, președintele consiliului județean a dat citire celor 3 proiecte de hotărâri definitivate după convocarea ședinței și cu care a propus suplimentarea ordinii de zi, precizând totodată că acestea au parcurs etapele impuse de Codul Administrativ, având rapoartele și avizele cerute de lege:

* 30. „ Aprobarea Programului anual pentru acordarea de finanțări nerambursabile alocate de la bugetul local al județului Vrancea, pe anul 2025”
* 31. „ Aprobarea depunerii proiectului „Vin în Vrancea, tradiții și meșteșuguri” și a cheltuielilor legate de proiect”
* 32. „ Aprobarea documentației tehnice la faza Notă conceptuală și Temă de proiectare pentru obiectivul de investiții „Reabilitarea și creșterea eficiențeienergetice la corpurile C2, C3, C14, și C15 din cadrul C.I.A./ Respiro Măicănești”.

**Atât suplimentarea ordinii de zi, cât și ordinea de zi a ședinței în integralitatea sa au fost aprobate cu unanimitate de voturi.**

Președintele consiliului județean a precizat că nu a fost depus nici un amendament la proiectele de hotărâri supuse dezbaterii și a reamintit consilierilor prezenți obligația de a nu participa la adoptarea proiectelor de hotărâri în care ar putea fi în conflict de interese. Astfel, domnul consilier Bucur Nelu Nicușor a anunțat că nu va participa la votarea proiectelor de hotărâri înscrise pe ordinea de zi la punctele 10 și 12, iar domnul consilier Marin Vasile a anunțat că nu va participa la proiectul înscris la poziția 24.

**S-a trecut la dezbaterea proiectelor de hotărâri înscrise pe ordinea de zi:**

**La punctul 1** proiectul privind „Desemnarea unui reprezentant al Consiliului Județean Vrancea în Consiliul de Administrație al Spitalului de Urgență Sf. Pantelimon”.

Președintele Consiliului Județean Vrancea a cerut liderilor de grup sa facă propuneri.

Din partea Grupului PNL a fost propus domnul consilier Bălosu Cristinel. Nemaifiind alte propuneri, domnul Bălosu Cristinel a acceptat să fie nominalizat pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoana nominalizată și a propus să se treacă la dezbaterea următorului punct de pe ordinea de zi. Propunerea a fost adoptată în unanimitate.

**La punctul 2** proiectul privind „Desemnarea reprezentanților Consiliului Județean Vrancea care fac parte din Consiliul Consultativ pentru Probleme de Tineret”.

La solicitarea președintelui consiliului județean de a fi făcute propuneri, din partea Grupului PSD au fost propuși doamna Ifrim D. Mihaela și domnul Sandu Sebastian, iar Alianța pentru Unirea Românilor a propus- o pe doamna Condurache Mădălina.

Nemaifiind alte propuneri, toți cei propuși au acceptat să fie nominalizați pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoanele nominalizate și a propus să se treacă la dezbaterea următorului punct de pe ordinea de zi. Propunerea a fost adoptată în unanimitate.

**La punctul 3** proiectul privind „Desemnarea unui reprezentant al Unității Administrativ-Teritoriale Județul Vrancea în Adunarea Generală a Asociației pentru Promovarea si Dezvoltarea Turismului Vrancea„ .

La solicitarea președintelui consiliului județean de a fi făcute propuneri, din partea Grupului PSD a fost propus domnul Botezatu Alexandru. Nemaifiind alte propuneri, domnul Botezatu Alexandru a acceptat să fie nominalizat pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoana nominalizată și a propus să se treacă la dezbaterea următorului punct de pe ordinea de zi. Propunerea a fost adoptată în unanimitate.

**La punctul 4** proiectul privind „Desemnarea unui consilier județean pentru a face parte din comisia de evaluare a performanțelor profesionale individuale ale secretarului general al Județului Vrancea” .

Președintele Consiliului Județean Vrancea a cerut liderilor de grup sa facă propuneri.

Din partea Grupului PNL a fost propus domnul Epure Alexandru Ciprian. Nemaifiind alte propuneri, domnul Epure Alexandru Ciprian a acceptat să fie nominalizat pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoana nominalizată și a propus să se treacă la dezbaterea următorului punct de pe ordinea de zi. Propunerea a fost adoptată în unanimitate.

**La punctul 5** proiectul privind „Aderarea unității administrativ teritoriale Județul Vrancea la Asociația CITI-Centrul International Tehnic pentru Inovarea în Smart City” .

Președintele Consiliului Județean Vrancea a cerut liderilor de grup sa facă propuneri.

Din partea Alianței pentru Unirea Românilor a fost propusă doamna Olteanu Lăcrămioara Rozica. Nemaifiind alte propuneri, doamna Olteanu Lăcrămioara Rozica a acceptat să fie nominalizată pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoana nominalizată și a propus să se treacă la dezbaterea următorului punct de pe ordinea de zi. Propunerea a fost adoptată în unanimitate.

**La punctul 6** proiectul privind „Aderarea unității administrativ teritoriale Județul Vrancea prin Consiliul Județean Vrancea la Asociația de Dezvoltare Intercomunitara pentru infrastructura de transport de interes strategic, în zona de Est și Sud-județele Galați, Brăila, Călărași și Ialomița” .

**Președintele Consiliului Județean Vrancea** a subliniat importanța aderării județului Vrancea la aceasta Asociație de Dezvoltare Intercomunitară din perspectiva construirii aeroportului de la Galați și a unui drum expres care să facă legătura între județul Vrancea și județul Brăila.

**Domnul consilier județean Claudiu Matei** a întrebat dacă mai există discuții referitoare și alte proiecte benefice pentru județul Vrancea, cu excepția aeroportului.

**Președintele Consiliului Județean Vrancea** a reamintit de drumul expres care va face legătura între municipiul Focșani și municipiul Brăila.

La solicitarea președintelui consiliului județean de a fi făcute propuneri, din partea Grupului PSD a fost propus domnul Mocanu Marius Virgil. Nemaifiind alte propuneri, domnul Mocanu Marius a acceptat să fie nominalizat pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoana nominalizată și a propus să se treacă la dezbaterea următorului punct de pe ordinea de zi. Propunerea a fost adoptată în unanimitate.

**La punctul 7** proiectul privind „Validarea componentei Autorității Teritoriale de Ordine Publica Vrancea” .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 8** proiectul privind„Înființarea societății de interes județean SERVICII PUBLICE VRANCEA S.R.L” .

**Președintele Consiliului Județean Vrancea, domnul Nicușor Halici,** a precizat că pe drumurile județene au fost identificate nereguli în ceea ce privește starea indicatoarelor rutiere, a marcajelor, precum și a vegetației care a crescut și care pune în pericol circulația pe aceste drumuri. Prin urmare, apreciază că o societate ar putea să intervină cu utilaje, al caror cost de achiziție să nu depășească contravaloarea serviciilor prestate într-un an, care să refacă starea drumurilor din județul Vrancea. A mai menționat că resursa umana avută în vedere pentru aceasta societatea poate fi asigurată prin redirecționarea personalului contractual angajat la Consiliul Județean Vrancea. Cea ce-a doua componentă a acestei societăți va fi Bazinul de înot pentru a cărui întreținere se cheltuie anual 5,5 milioane lei, având venituri de aproximativ 140 mii de euro, în cei mai buni ani. Trecând în structura societății Servicii Publice Vrancea, aceasta va putea să încheie contracte cu antrenorii, având clauze de eficiență, și va identifica și alte tipuri de activități. Președintele consiliului județean a mai subliniat că se are în vedere și înființarea unui club sportiv care să aibă inițial doua secții, de înot și de polo. A treia componentă a Serviciului Public Vrancea ar fi cea reprezentată de unele clădiri de patrimoniu, cum ar fi Policlinica stomatologică și cele trei baze Salvamont de la Soveja, Nistorești și Păulești care ar putea aduce profit dacă ar fi transformate în spații de cazare.

**Domnul consilier județean Ionel Cel -Mare** a întrebat câți angajați ar trebui să aibă această societate nou înființată pentru a putea să întrețină cei 721 de km de drumuri județene, să se ocupe de toaletarea vegetației și cât de scumpe vor fi utilajele care vor fi achiziționate pentru toate aceste activități.

**Președintele Consiliului Județean Vrancea, domnul Nicușor Halici,** a menționat că 20-30 de angajați vor fi din rândul celor care au deja un contract de munca la Consiliul Județean Vrancea, iar societatea Serviciul Public Vrancea nu va fi una axată pe profit.

**Domnul consilier județean Lungu Mihăiță Andrei** a adus în discuție adresa Primăriei Municipiului Focșani referitoare la situația Clubului Sportiv Municipal Focșani 2007 și necesitatea luării unor masuri de susținere a sportului la nivelul județului Vrancea.

**Președintele Consiliului Județean Vrancea** a precizat că în această situație nu pot fi preluate decât activele clubului sportiv, fără datorii. Însă autoritatea județeana trebuie să prioritizeze nevoile comunității și să ia în calcul și oportunitatea anumitor proiecte.

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 9** proiectul privind „Numirea administratorilor provizorii ai Societății SERVICII PUBLICE VRANCEA SRL” .

La solicitarea președintelui consiliului județean de a fi făcute propuneri, din partea Grupului PNL fiind propus domnul consilier Nedelcu Florin pentru funcția de administrator provizoriu cu drepturi limitate, iar Grupul PSD l-a propus pe domnul Andronache Dorin pentru funcția de administrator provizoriu cu drepturi depline și pe doamna Ostafi Claudia pentru funcția de administrator provizoriu cu drepturi limitate. Nemaifiind alte propuneri, toți cei propuși au acceptat să fie nominalizați pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoanele nominalizate și a propus să se treacă la dezbaterea următorului punct de pe ordinea de zi. Propunerea a fost adoptată în unanimitate.

**La punctul 10** proiectul privind „Actualizarea Statutului Societății Parc Industrial Vrancea SRL” .

**Domnul consilier județean Crețu Adrian Vasile** a amintit de discuțiile avute cu ambasadoarea Franței si cu cea a Turciei, care a avenit însoțita de reprezentanți ai Asociației Oamenilor de Afaceri Turci, referitor la posibilitățile de dezvoltare a Parcului Industrial.

**Fiind supus votului, proiectul de hotărâre a fost adoptat cu majoritate de voturi.** (29 voturi ”pentru” și o abținere conform art.228 din Codul administrativ – domnul consilier județean Bucur Nelu Nicușor )

**La punctul 11** proiectul privind „Numirea administratorilor provizorii, cu drepturi limitate de reprezentare a Societății Parc Industrial Vrancea SRL” .

La solicitarea președintelui consiliului județean de a fi făcute propuneri, din partea Grupului PSD au fost propuși domnul consilier Mocanu Dănuț și doamna Ostafi Claudia pentru funcția de administratori provizorii cu drepturi limitate. Nemaifiind alte propuneri, aceștia au acceptat să fie nominalizați pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoanele nominalizate și a propus să se treacă la dezbaterea următorului punct de pe ordinea de zi. Propunerea a fost adoptată în unanimitate.

**La punctul 12** proiectul privind „Majorarea capitalului social al societății PARC INDUSTRIAL VRANCEA S.R.L.” .

**Fiind supus votului, proiectul de hotărâre a fost adoptat cu majoritate de voturi.** (29 voturi ”pentru” și o abținere conform art.228 din Codul administrativ – domnul consilier județean Bucur Nelu Nicușor)

**La punctul 13** proiectul privind „Modificarea Hotărârii Consiliului Județean Vrancea nr. 32/02.02.2023„ .

 **Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 14** proiectul privind „Modificarea Hotărârii Consiliului Județean Vrancea nr. 33/02.02.2023„ .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 15** proiectul privind „Modificarea Hotărârii Consiliului Județean Vrancea nr. 34/02.02.2023„ .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 16** proiectul privind „Modificarea Organigramei, statului de funcții și a Regulamentului de Organizare și Funcționare ale Direcției Generale de Asistență Socială și Protecția Copilului Vrancea„ .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 17** proiectul privind „Transformarea unor posturi contractuale din statul de funcții al Bibliotecii Județene „Duiliu Zamfirescu” Vrancea„ .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 18** proiectul privind „Completarea portofoliului de proiecte prioritate din cadrul Strategiei de dezvoltare a județului Vrancea pentru perioada 2021-2027, cu proiectul „Îmbunătățirea infrastructurii de turism in comuna Soveja, județul Vrancea”.

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 19** proiectul privind „Emiterea avizului consultativ pentru Planul anual de acțiune privind serviciile sociale administrate de Consiliul Local Boghești, Consiliul Gura Caliței, Consiliul Local Urechești, Consiliul Local Măicănești, Consiliul Local Slobozia Bradului, Consiliul Local Ruginești, Consiliul Local Răstoaca, Consiliul Local Suraia, Consiliul Local Tănăsoaia, Consiliul Local Vârteșcoiu, Consiliul Local Țifești, Consiliul Local Slobozia Ciorăști Consiliul Local Jitia, Consiliul Local Golești, Consiliul Local Dumitrești, Consiliul Local Soveja, Consiliul Local Mera pentru anul 2025” .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 20** proiectul privind „Aprobarea Regulamentului pentru acordarea ajutoarelor sociale pentru repatrierea și/sau înhumarea rămășițelor pământești ale persoanelor decedate în străinătate, în cazuri justificate” .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 21** proiectul privind „Actualizarea Regulamentului privind acordarea finanțării nerambursabile persoanelor fizice sau juridice, fără scop patrimonial ” .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 22** proiectul privind „Aprobarea documentației tehnico-economice la faza: Expertiză tehnică, Documentație de avizare a lucrărilor de intervenții, proiect tehnic de execuție si a indicatorilor tehnico- economici pentru obiectivul de investiții „Lucrări de protecție a infrastructurilor podului din beton armat de pe DJ 205 D , km 3+475, peste pârâul Putna, prin consolidarea si extinderea pragului de fund existent”.

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 23** proiectul privind „Aprobarea documentațiilor tehnico-economice la faza: Expertiză tehnică, Documentație de avizare a lucrărilor de intervenții (D.A.L.I.) și a indicatorilor tehnico- economici pentru „Refacere DJ 204P pe două sectoare, respectiv, punct Islaz (Toader Janeta) capăt sat Gura Caliței și punct Islaz (Avram Marian) sat Șotârcari, comuna Gura Caliței, județul Vrancea” .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 24** proiectul privind „Emiterea și atribuirea licențelor de traseu, stabilirea tarifelor de călătorie și atribuirea în gestiune delegată a serviciului de transport public județean de persoane prin curse regulate către asocierea operatorilor de transport, declarată câștigătoare a loturilor nr. 4, nr. 13 și nr. 15 din Programul județean de transport, în urma procedurii de atribuire a contractelor de delegare a gestiunii serviciului public județean de transport de persoane prin curse regulate, în aria teritorială de competență a județului Vrancea, pentru perioada 2024 – 2030” .

**Fiind supus votului, proiectul de hotărâre a fost adoptat cu majoritate de voturi.** (29 voturi ”pentru” și și o abținere conform art.228 din Codul administrativ – domnul consilier județean Marin Vasile)

**La punctul 25** proiectul privind „Solicitarea transmiterii din domeniul public al UAT Comuna Vânători în domeniul public al UAT Județul Vrancea a unui drum comunal declasificat de utilitate privata” .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 26** proiectul privind „Darea în administrare către societatea de interes județean SERVICII PUBLICE VRANCEA S.R.L, pe o perioadă de 5 ani, a imobilului situat in Municipiul Focșani, strada Republicii nr. 13, aflat in domeniul privat al județului Vrancea” .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 27** proiectul privind „Darea în administrare Centrului Cultural Vrancea a imobilului Galeriile de Artă, situat în Municipiul Focșani, B-dul Unirii nr. 57A” .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 28** proiectul privind „Aprobarea bugetelor proprii ale Județului Vrancea pentru finanțarea unității administrativ teritoriale-Județul Vrancea si a instituțiilor publice de sub autoritatea Consiliului Județean Vrancea pe anul 2025” .

**Președintele consiliului județean, domnul Nicușor Halici,** a făcut o prezentare a bugetului județului Vrancea pentru anul 2025, precizând că din totalul acestuia 34,83% este alocat funcționării Consiliului Județean Vrancea și a instituțiilor subordonate, 58,23% este atribuit Secțiunii Dezvoltare, iar 6,94% activităților asimilate Dezvoltării. Totodată, a subliniat că suma alocată funcționarii aparatului propriu al Consiliului Județeana Vrancea reprezintă 8,54% din bugetul total, la Capitolul Funcționare fiind reduse cheltuielile față de anul trecut cu 2,2 milioane de euro. În ceea ce privește Secțiunea Dezvoltare, bugetul alocat acesteia în anul 2025 este de 2,7 ori mai mare comparativ cu anul 2024.

**Domnul consilier județean Palade Daniel Toma** a întrebat care este motivul absenței din lista de evenimente a anului 2025 a Festivalului Internațional al Viei și Vinului, Ziua Copilului și Comemorarea din data de 6 august a eroilor din Primul Război Mondial.

**Președintele Consiliului Județean Vrancea** a precizat că Festivalului Internațional al Viei și Vinului va fi organizat într-o manieră diferită, eventual printr-un parteneriat public – privat, Ziua Copilului va fi organizată de Centrul Cultural Vrancea, iar Comemorarea din data de 6 august va fi în sarcina Muzeului Vrancei.

**Vicepreședintele Consiliului Județean Vrancea, domnul Epure Alexandru Ciprian**, a întrebat care este stadiul proiectelor Verde la educație, Campusul universitar și al drumului județean 204E.

**Președintele Consiliului Județean Vrancea** a menționat că a fost notificat furnizorul microbuzelor pentru copii, urmând ca acestea sa fie livrate pana la sfârșitul lunii aprilie. În ceea ce privește Campusul universitar, se lucrează la proiectare, se fac studii pe teren, iar DJ 204E este în faza de atribuire a contractului, fiind în acest moment contestat la CNSC.

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 29** proiectul privind „Radierea din inventarul bunurilor care aparțin domeniului public al Județului Vrancea a imobilului Casa Corpului Didactic„ .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 30** proiectul privind „ Aprobarea Programului anual pentru acordarea de finanțări nerambursabile alocate de la bugetul local al județului Vrancea, pe anul 2025” .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**La punctul 31** proiectul privind „ Aprobarea depunerii proiectului „Vin în Vrancea, tradiții și meșteșuguri” și a cheltuielilor legate de proiect” .

**Doamna consilier județean Bîznă Mirela – Carmen** a solicitat câteva detalii despre proiectul amintit.

**Directorul Direcției Dezvoltare și Promovare, doamna Oprișan Mihaela,** a precizat că prin acest proiect vor fi promovate obiceiurile și tradițiile legate de meșteșugul vinului în rândul copiilor. Valoarea totala a proiectului este de 250.000 lei, iar cofinanțarea Consiliului Județean Vrancea este de 10%, respectiv 25.000 lei.

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

 **La punctul 32** proiectul privind „ Aprobarea documentației tehnice la faza Notă conceptuală și Temă de proiectare pentru obiectivul de investiții „Reabilitarea și creșterea eficienței energetice la corpurile C2, C3, C14, și C15 din cadrul C.I.A./ Respiro Măicănești” .

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**S-a revenit la proiectele de hotărâri cu buletine de vot, fiind explicată procedura de vot aplicabilă tuturor proiectelor. Totodată, s-a consemnat că domnul consilier județean Epure Ion a părăsit sala de ședințe.**

La punctul 1, proiectul de hotărâre privind „Desemnarea reprezentantului Consiliului Județean Vrancea în Consiliul de Administrației al Centrului Cultural Vrancea”.

S-a dat citire procesului - verbal al comisiei de numărare și validare a voturilor, consemnându-se ca domnul consilier Bălosu Cristinel a obținut 13 voturi „ pentru” .

**Întrucât persoana nominalizată pe buletinul de vot nu a întrunit numărul de voturi necesar, proiectul de hotărâre nu a fost adoptat.**

**La punctul 2** proiectul privind „Desemnarea reprezentanților Consiliului Județean Vrancea care fac parte din Consiliul Consultativ pentru Probleme de Tineret”.

S-a dat citire procesului - verbal al comisiei de numărare și validare a voturilor, consemnându-se ca domnul Sandu Sebastian a obținut 24 voturi „ pentru”, doamna Ifrim D. Mihaela a obținut 24 voturi „ pentru”, iar doamna Condurache Mădălina a obținut 24 voturi „ pentru”. Prin urmare, aceștia vor fi reprezentanții Consiliului Județean Vrancea în Consiliul Consultativ pentru Probleme de Tineret.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

**La punctul 3** proiectul privind „Desemnarea unui reprezentant al Unității Administrativ-Teritoriale Județul Vrancea în Adunarea Generală a Asociației pentru Promovarea si Dezvoltarea Turismului Vrancea„ .

S-a dat citire procesului - verbal al comisiei de numărare și validare a voturilor, consemnându-se ca domnul Botezatu Alexandru a obținut 23 voturi „ pentru”. Prin urmare, acesta va fi reprezentantul UAT Județul Vrancea în Adunarea Generală a Asociației pentru Promovarea si Dezvoltarea Turismului Vrancea.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

**La punctul 4** proiectul privind „Desemnarea unui consilier județean pentru a face parte din comisia de evaluare a performanțelor profesionale individuale ale secretarului general al Județului Vrancea” .

S-a dat citire procesului - verbal al comisiei de numărare și validare a voturilor, consemnându-se ca domnul Epure Ciprian Alexandru a obținut 23 voturi „ pentru”. Prin urmare, acesta va face parte din comisia de evaluare a performanțelor profesionale individuale ale secretarului general al Județului Vrancea.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

**La punctul 5** proiectul privind „Aderarea unității administrativ teritoriale Județul Vrancea la Asociația CITI-Centrul Internațional Tehnic pentru Inovarea în Smart City” .

S-a dat citire procesului - verbal al comisiei de numărare și validare a voturilor, consemnându-se că doamna Olteanu Lăcrămioara Rozica a obținut 22 voturi „ pentru”. Prin urmare, acesta va fi reprezentantul UAT Județul Vrancea în Adunarea Generala a Asociației CITI-Centrul International Tehnic pentru Inovarea în Smart City.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

**La punctul 6** proiectul privind „Aderarea unității administrativ teritoriale Județul Vrancea prin Consiliul Județean Vrancea la Asociația de Dezvoltare Intercomunitara pentru infrastructura de transport de interes strategic, în zona de Est și Sud-județele Galați, Brăila, Călărași și Ialomița” .

S-a dat citire procesului - verbal al comisiei de numărare și validare a voturilor, consemnându-se că domnul Mocanu Virgil Marius a obținut 20 voturi „ pentru”. Prin urmare, acesta va fi reprezentantul UAT Județul Vrancea în Adunarea Generala a Asociației de Dezvoltare Intercomunitara pentru infrastructura de transport de interes strategic, în zona de Est și Sud-județele Galați, Brăila, Călărași și Ialomița.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

**La punctul 9** proiectul privind „Numirea administratorilor provizorii ai Societății SERVICII PUBLICE VRANCEA SRL” .

S-a dat citire procesului - verbal al comisiei de numărare și validare a voturilor, consemnându-se că domnul Andronache Dorin a obținut 20 voturi „ pentru”, doamna Ostafi Claudia a obținut 22 voturi „ pentru”, iar domnul Nedelcu Florin a obținut 25 voturi „ pentru”. Așadar, domnul Andronache Dorin va fi numit administrator provizoriu cu drepturi depline, iar doamna Ostafi Claudia și domnul Nedelcu Florin vor fi administratori provizorii cu drepturi limitate ai Societății SERVICII PUBLICE VRANCEA SRL.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

 **La punctul 11** proiectul privind „Numirea administratorilor provizorii, cu drepturi limitate de reprezentare a Societății Parc Industrial Vrancea SRL” .

S-a dat citire procesului - verbal al comisiei de numărare și validare a voturilor, consemnându-se că doamna Ostafi Claudia a obținut 19 voturi „ pentru”, iar domnul Mocanu Dănuț a obținut 19 voturi „ pentru”. Așadar, doamna Ostafi Claudia și domnul Mocanu Dănuț vor fi administratori provizorii cu drepturi limitate de reprezentare a Societății Parc Industrial Vrancea SRL.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

Epuizându-se punctele înscrise pe ordinea de zi, președintele consiliului județean, domnul Nicușor Halici, a declarat închise lucrările ședinței ordinare a Consiliului Județean Vrancea din 3 aprilie 2025.

 **Președintele**

 **Consiliului Județean Vrancea**

 **Nicușor HALICI**

 **Secretarul general al județului**

 **Raluca Dan**